section_heading: Židovska meditacija
paragraph_text: Židovska meditacija - istraživanja mističnih staza judaizma djelo je objavljeno 2003. godine u izdanju MISL iz Zagreba, biblioteka: Religio. Židovska gnoza stara je preko dvije tisuće godina, od židovskoga gnosticizma na prijelazu u novu eru, Mekavah misticizma zasnovanoga na Ezekijelovoj viziji do Kabale utemeljene u 12. i 13. stoljeću u Španjolskoj i južnoj Francuskoj. U toj knjizi Jasminka Domaš daje pregled različitih meditativnih tehnika uz tumačenje mnogih pojmova iz židovskog misticizma. U knjizi je i kabalistički rječnik.